Моңгуш, Вячеслав Кыдат-оол оглу

Моңгуш Вячеслав Кыдат-оол оглу (1971 чылда Сүт-Хөл кожуунуң Кара-Чыраа суурга төр.) —
РФ-ң спорт мастери (сумо, хостуг хүреш), Тыва Республиканың Арзылаң Мөгези.

Хөй катап үндезин тыва хүрешке тиилекчи бооп база шаңналдыг черлерже кирип чораан.

Россияның сумо хүрешке чемпиону, база Европаның сумо хүрешке шаңналдыг черге төлептиг болган.

Россия чергелиг Центр Азия маргылдаазынга хостуг хүрешке чемпион.

Моңгуш Вячеслав Кыдат-оол оглу хүрештиң болуп турар аян-хевирин, онааның туружунуң ырак-чоогун шын угаап билири-биле өскелерден ылгалып, оларны ажып чораан мөге. 

Ону бодунуң тудужунче киирип алырын оралдашкан мөгелер болганчок-ла боттары барып ужар турганнар.

Ооң бодун холга ап болгаш шиитпирлиг өйде күжүн база кичээнгейин мөөңнеп билириниң дугайында тоолчургу чыгыы чугаалар бар. Шак ындыг шынарларлыг эвээш санның Мөгелер бар-даа болза, Вячеслав Моңгуш ышкаш <олимпийжи оожум> сеткилдиглер чок турган.

 Дөзүк 
"Вконтактеде" Тыва хүреш.INFO бөлүктен

Аңгылал: Мөге